stanford-oval/wikipedia huggingface dataset:
NFL-legendat

NFL-legendat on epävirallinen kokoelma tapahtumia, anekdootteja ja historiaa amerikkalaisen jalkapallon ammattilaisliiga National Football Leaguen erilaisista tapahtumista.
NFL perustettiin jo vuonna 1920. Liiga oli alkuaikoina vain pienten kaupunkien välinen urheiluverkosto, mutta se on kasvanut miljardiluokan liiketoiminnaksi kahdeksassakymmenessä vuodessa. NFL on kilpaillut muiden suurten ammattilaisurheilulajien, kuten baseballin, koripallon ja autourheilun kanssa koko historiansa ajan.
NFL:n historia on värikäs ja täynnä erilaisia sattumuksia, joita valokuvat, televisiokamerat tai viralliset tilastot eivät välttämättä ole taltioineet. Jotkin tarinat ovat säilyneet perimätietona sukupolvelta toiselle, toiset on voitu selvittää ja vahvistaa urheilutoimittajien ja NFL Filmsin arkistojen perusteella. Nämä legendaariset tarinat ovat jossain määrin jopa myyttisiä, mutta erittäin kuuluisia ja tärkeä osa Yhdysvaltojen ja sen suurimman urheilulajin historiaa.
Seuraavassa on luettelo erilaisista legendoista, joita pidetään käytännössä yleistietona NFL-fanien keskuudessa. Otteluiden nimet on säilytetty pääasiassa englanninkielisinä, koska niillä ne tunnetaan kaikkialla maailmassa.
1930-luku

"The Sneakers Game" (9. joulukuuta, 1934, New York Giants vastaan Chicago Bears, NFL:n mestaruusottelu)
Ottelu pelattiin Polo Grounds -stadionilla jäätävissä olosuhteissa. Kentän nurmi oli jäätynyt umpeen. Puoliajalla tilanteessa 3-13 Giants-valmentaja Steve Owen haetutti joukkueelleen koripallotossut paremman jalansijan saamiseksi. Giants teki 27 pistettä kymmenessä minuutissa neljännellä neljänneksellä voittaen ottelun 30-13. Jos Chicago olisi voittanut olisi se ollut kolmas mestaruus peräkkäin ja NFL:n historian ainoa joukkue joka ei kauden aikana hävinnyt yhtään ottelua.
1950-luku

"The Greatest Game Ever Played" (28. joulukuuta, 1958, New York Giants vastaan Baltimore Colts, NFL:n mestaruusottelu)
NFL:n historian ensimmäisellä kerrasta-poikki –jatkoajalla keskushyökkääjä Alan Ameche sukeltaa yhden jaardin matkan maalilinjan yli ja Colts voittaa ottelun 23-17. Baltimore Colts -joukkueessa pelasi 17 tulevaa Hall of Fame -pelaajaa. Ottelu televisioitiin valtakunnallisessa NBC-verkossa yli 50 miljoonalle katsojalle. Tämän yksittäisen ottelun ansiosta amerikkalaisen jalkapallon suosio lähti hurjaan kasvuun 1960-luvulla.
1960-luku

"The Heidi Game" (17. marraskuuta, 1968, Oakland Raiders vastaan New York Jets)
NBC:n valtakunnallinen lähetys oli myöhässä aikataulusta ottelun lähestyessä loppuaan. Kun Jetsin potkaisija Jim Turner teki potkumaalin, tilanne oli 29-32 Jetsin hyväksi. Pelikellossa oli jäljellä vielä 1 minuutti ja 5 sekuntia, mutta kaiken järjen mukaan Turnerin pistesuorituksen piti olla ratkaiseva. NBC päätti katkaista lähetyksen ottelusta ja aloittaa Pikku Heidi -elokuvan näyttämisen. Miljoonien pimentoon jääneiden televisionkatsojien tukkiessa vihaisilla soitoillaan NBC:n puhelinlinjat Raiders teki 2 touchdownia kahdeksassa sekunnissa ja voitti ottelun 43-32. Tapauksen takia kanava on nykyään velvollinen näyttämään ottelun kokonaisuudessaan.
"The Guarantee" (12. tammikuuta, 1969, American Football Leaguen New York Jets vastaan NFL:n Baltimore Colts, Super Bowl III)
Colts, jota vedonlyöjät pitivät 18 pisteen suosikkina, häviää 16-7 New York Jetsille. Jetsin pelinrakentaja Joe Namath ilmoitti muutamaa päivää aiemmin The Miami Touchdown Clubilla yleisölle, että "hän takaa voiton" mestaruusottelussa.
Jetsien voitto tasoitti AFL:n ja NFL:n tasoeroa.
1990-luku

"The Body Bag Game" l. Ruumisarkkuottelu (12. marraskuuta, 1990, Philadelphia Eagles vastaan Washington Redskins, Monday Night Football)
Arkkivihollisten kohtaaminen on NFL:ssä vakava asia. Päiviä ennen ottelua Eaglesin valmentaja Buddy Ryan uhosi, että Eagles pieksäisi Washingtonin niin pahanpäiväisesti, että "pelaajat pitää noutaa kentältä ruumisarkuissa". Ryanin ennustus kävi miltei toteen. Eaglesin puolustus teki kolme touchdownia joukkueen voittaessa 28-14. Yhdeksän Redskins-pelaajaa loukkaantui niin vakavasti, että heidän piti poistua ottelusta – joukossa kaksi pelinrakentajaa. Keskushyökkääjä (ja aloituspotkujen palauttaja) Brian Mitchellin oli siirryttävä pelinrakentajaksi pelikuntoisten miesten loputtua kesken.
Clivus Capitolinus

Clivus Capitolinusta, taustalla Saturnuksen temppeli ja Forumia.
Clivus Capitolinus oli antiikin aikainen katu Rooman kaupungissa Italiassa. Se oli tärkein reitti ylös Arxille ja Capitoliumille, ja kulki Forum Romanumin länsinurkasta inter duos lucos -nimellä tunnettuun painaumaan.
Historia

Clivus Capitolinus oli alun perin polku ja käytännössä Sacra vian jatke. Kuningasajan lopulla polku muutettiin vaunuille sopivaksi tieksi, joka johti inter duos lucokseen ja siitä Capitoliumille. Sen jälkeen se tunnettiin nimellä Clivus Capitolinus. Vuonna 174 eaa. kensorit Fulvius Flaccus ja Postumius Albinus päällystivät kadun.
Clivus Capitolinus oli ainoa pääsyreitti Capitolinukselle lukuun ottamatta portaita, kuten Centum gradus ja mahdollisesti Gradus monetae. Se tarjosi myös strategisesti tärkeän aseman Forumin hallitsemiseen joukkojen avulla. Osassa katua, todennäköisesti inter duos lucoksen alueella, oli yksityistaloja.
Reitti ja löydökset

Clivus Capitolinus nousi jyrkästi Forumin länsinurkasta inter duos lucoksen painaumaan, missä se haarautui. Katu alkoi Tiberiuksen riemukaaren läheltä Basilica Julian kulmasta. Paikalla on säilynyt joitakin Sullan ajalta peräisin olevia kaaria, jotka tukivat tietä ja siitä haarautuvaa katua, ja joita on joskus virheellisesti pidetty Rostran jäännöksinä. Tämän jälkeen katu kulki Saturnuksen temppelin pohjoisjulkisivun ja länsipuolen ohi, teki jyrkän käännöksen Porticus Deorum Consentiumin kulmassa ja nousi Asylumille.
Useita kadun laavakiveyksen osia on säilynyt eri kohdissa nousun alaosassa, mukaan lukien pieni osa, joka on ajoitettavissa vuoteen 174 eaa., sekä toinen, joka ajoittuu Sullan ajalle. Saturnuksen temppelin edustalla oleva kiveys on yksi Rooman parhaiten säilyneistä Augustuksen ajan päällysteistä, sillä sen päälle rakennettiin myöhemmin Santi Sergio e Baccon kirkko.
Katukiveystä on nähtävissä myös Porticus Deorum Consentiumin eteläpuolella sekä Tabulariumin lounaispuolella. Clivuksen yläosan ja Arxille johtavan haaran jäännöksiä ei ole säilynyt, vaikka alun perin Arxille johtanut reitti oli tärkeämpi. On todennäköistä, että Clivus saavutti Area Capitolina -aukion koillissivun tukirakenteet, kääntyi suorassa kulmassa ja nousi jyrkästi, kiertäen aukion etelänurkan ja päätyen sen kaakkoispuolelle.
Kadun oikealla sivulla oli portiikki, joka ulottui Saturnuksen temppeliltä Capitoliumille. Se rakennettiin vuoen 174 eaa. päällystystöiden yhteydessä. On kuitenkin todennäköistä, ettei tämä portiikki ulottunut painanteen alapuolelle myöhempinä aikoina. Kadun yläpäässä oli koristeellinen kaari, jonka pystytti Scipio vuonna 190 eaa. Porta stercoraria sijaitsi todennäköisesti hieman Saturnuksen temppelin yläpuolella.
Aiheesta muualla

Kuvia tai muita tiedostoja aiheesta Clivus Capitolinus Wikimedia Commonsissa
Clivus Capitolinuksen alkuosaa.
Clivus Capitolinuksen kiveystä.
Ekeby (Södertälje)

| Ekeby |
| --- | --- |

 Ekeby
 Koordinaatit: 59°15′16″N, 17°31′10″E 
Valtio:   Ruotsi
Lääni:  Tukholman lääni
Maakunta:  Södermanland
Kunta:  Södertälje
Väkiluku (31.12.2023):  991
Ekeby on taajama Södertäljen kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 991 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Ekeby (Södertälje) Wikimedia Commonsissa
Flamingo Spa

| Flamingospa Oy |
| --- | --- |
Yritysmuoto:  osakeyhtiö
Perustettu:  2008
Toimitusjohtaja:  Sanna Himberg
Toiminta-alue:  hyvinvointi ja vapaa-aika
Kotisivu:  www.flamingospa.fi
Infobox OKVirheellinen NIMI-arvo: 
Flamingo Spa on Flamingon viihdekeskuksessa Vantaalla, kauppakeskus Jumbon yhteydessä toimiva kylpylämaailma. Se avattiin syyskuussa 2008. Kylpylämaailma jakautuu koko perheelle suunnattuun vesipuistoon ja aikuisille suunnattuun kylpyläosastoon, johon kuuluu myös tunnelmallinen hoitolamaailma. Sen kokonaispinta-ala on noin 10 000 neliömetriä, josta altaiden osuus on noin 1 500 neliömetriä. Alueelta löytyy kymmenen erilaista allasta, kymmenen saunaa ja neljä vesiliukumäkeä. Flamingo Spahan kuuluvat myös lasten sisäseikkailupuisto Funpark by Flamingo Spa (ent. Naurusaari) sekä kauneuden ja hyvinvoinnin keskus MySense by Flamingo Spa (ent. Flamingo Day Spa), jotka avattiin vuonna 2012. Nämä palvelut sijaitsevat erillään kylpylätiloista Flamingon viihdekeskuksessa.
Flamingo Spa kylpylän tilat > Flamingo Spa Vesipuisto

Flamingo Spa Vesipuisto on alun perin suunniteltu eteläamerikkalaisten muinaiskulttuurien teemalla. Sieltä löytyy seitsemän allasta: muut altaat yhdistävä pääallas eli attraktioallas, 25-metrinen sporttiallas, vastavirta-allas, hyppyallas, jossa on kolme- ja viisimetriset hyppytornit, kaksi poreallasta ja pienten lasten kahluuallas. Vesipuistosta löytyy neljä erilaista vesiliukumäkeä, joista pisin on 152 metriä pitkä liukutunneli Magic Maya. Sekä naisten että miesten suihkutilojen yhteydessä on suomalainen sauna. Vesipuiston ilman lämpötila on 32 astetta. Vesipuiston alueella sijaitsee allasravintola Spa Cafe, joka palvelee myös kylpyläosaston puolella. Vesipuiston puolella toimii myös Hesburger-hampurilaisravintolan terassi. lähde?
Flamingo Spa kylpylän tilat > Flamingo Spa Aikuisten kylpylä

Flamingo Spa Aikuisten kylpylään on 18 vuoden ikäraja. Maaliskuuhun 2016 asti sen ikäraja oli 20 vuotta. Osasto on alun perin suunniteltu Paul Haslauerin ideologian pohjalta itämaisen teeman mukaiseksi. Kylpyläpuolelta löytyy kolme allasta: 34-asteinen mineraalivesiallas, 37-asteinen lämminvesiallas ja vuonna 2021 rakennettu 8-asteinen avantoallas. Saunoja on kahdeksan erilaista: kolme erituoksuista 50-asteista höyrysaunaa, 70- ja 80-asteiset suomalaiset saunat, 80-asteinen tervantuoksuinen perinnesauna, 70-asteinen suolasauna sekä noin 45-asteinen joogasauna. Lisäksi osastolta löytyvät lämmitetyt lepotilat sekä myllynratassuihku, joka kaataa vuoron perään kylmiä sekä lämpimiä vesiryöppyjä. lähde? Lisäksi kylpylän palveluihin kuuluvat erilaiset kasvo- ja vartalohoidot, hieronnat sekä rentoutuspalvelut.
Muut tilat > Funpark by Flamingo Spa (sisäseikkailupuisto, ent. Naurusaari)

Viidakkoteemainen Funpark by Flamingo Spa on lapsille suunnattu sisäleikkipuisto. Sisäseikkailupuisto on suunniteltu yhteistyössä Lappsetin kanssa. Puistosta löytyvät monipuoliset leikkialueet sekä Xbox 360 -pelialue. Tilojen yhteiskoko on 500 neliömetriä.
Muut tilat > MySense by Flamingo Spa (hoitola, ent. Day Spa)

MySense by Flamingo Spa kauneuden ja hyvinvointikeskus tarjoaa palveluja kauppakeskus Jumbo-Flamingossa. Hoitolan palveluihin kuuluvat erilaiset kasvo-, vartalo-, käsi- ja jalkahoidot, sokeroinnit, kestovärjäykset sekä joogat. Se avattiin Day Spa nimellä vuonna 2012. lähde?
Aiheesta muualla

Flamingo Spa (Vesipuisto, Kylpylä, Day Spa)
Naurusaari
Funpark by Flamingo Spa
MySense by Flamingo Spa
Yleiskuva vesipuiston tiloista hyppytornin päältä katsottuna.
Aikuisten kylpyläosaston mineraalivesiallas.
Jonna Sundling

| Jonna Sundling |
| --- | --- |

Henkilötiedot
Koko nimi:  Jonna Patricia Marie Sundling
Syntynyt: 28. joulukuuta 1994 (ikä 30) Uumaja, Ruotsi
Uran tiedot
Seura:  Pietå Elit
Laji:  maastohiihto 
Maailmancup
Kaudet:  2015–
Voitot:  12
Palkintokorokkeella:  38
 Tietolaatikko päivitetty 26. tammikuuta 2025 
| Mitalit> Maa:   Ruotsi.Maastohiihto. Olympialaiset  | Mitalit> Maa:   Ruotsi.Maastohiihto. Olympialaiset  | Mitalit> Maa:   Ruotsi.Maastohiihto. Olympialaiset  | Maa:   Ruotsi> Maastohiihto. |
| --- | --- | --- | --- |
|  Kultaa | Peking 2022 |  sprintti (v) |  |
|  Hopeaa | Peking 2022 |  parisprintti (p) |  |
|  Pronssia | Peking 2022 |  4×5 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Oberstdorf 2021 | sprintti (p) |  |
|  Kultaa | Oberstdorf 2021 | parisprintti (v) |  |
|  Kultaa | Planica 2023 | sprintti (p) |  |
|  Kultaa | Planica 2023 | parisprintti (v) |  |
|  Kultaa | Trondheim 2025 | sprintti (v) |  |
|  Kultaa | Trondheim 2025 | parisprintti (p) |  |
|  Kultaa | Trondheim 2025 | 4x7,5 km viesti |  |
|  Pronssia | Trondheim 2025 | yhdistelmäkilpailu |  |
Jonna Patricia Marie Sundling (s. 28. joulukuuta 1994 Uumaja) on ruotsalainen maastohiihtäjä, joka on parhaimmillaan sprinttihiihdossa. Hänen lajiominaisuuksiensa taso tekniikassa sekä lajinopeudessa ja -voimassa kuuluu maailman korkeimpiin, mistä osoituksena hän on olympiavoittaja ja seitsenkertainen maailmanmestari. Hän edustaa IFK Umeå -seuraa.
Arvokilpailut

Sundling on saavuttanut nuorten MM-kilpailuista kaksi viestikultaa, yhden sprinttikullan ja yhden viestihopean. Vuonna 2012 hän saavutti nuorten olympialaisista Innsbruckista hopeaa sprintistä. Seefeldin MM-kilpailuissa 2019 Sundling sijoittui vapaan hiihtotavan sprintissä neljänneksi. Oberstdorfin MM-kilpailuissa 2021 Sundling voitti sprintin maailmanmestaruuden. Hän voitti myös vapaan hiihtotavan parisprintin maailmanmestaruuden Maja Dahlqvistin kanssa. Pekingin olympialaisissa 2022 Sundling voitti vapaan hiihtotavan sprintissä olympiakultaa, perinteisen hiihtotavan parisprintissä hopeaa ja hiihti neljännen osuuden Ruotsin pronssia saavuttaneessa viestijoukkueessa. 30 kilometrin vapaan hiihtotavan yhteislähtökilpailussa hän oli neljäs. Planican MM-kilpailuissa 2023 Sundling saavutti perinteisen hiihtotavan sprintin sekä vapaan hiihtotavan parisprintin maailmanmestaruuden. Trondheimin MM-kilpailuissa 2025 hän voitti maailmanmestaruuden vapaan hiihtotavan sprintissä, perinteisen hiihtotavan parisprintissö yhdessä Maja Dahlqvistin kanssa ja viestissä sekä saavutti pronssia yhdistelmäkilpailussa. 50 kilometrin vapaan hiihtotavan yhteislähtökilpailussa hän oli viides.
Maailmancup

Sundling debytoi maastohiihdon maailmancupissa helmikuussa 2015 ollen Östersundin 10 kilometrin vapaan hiihtotavan kilpailussa 53:s. Ensimmäiset maailmancupin pisteensä Sundling saavutti maaliskuussa 2015 Salpausselän vapaan sprintistä sijoittuen seitsemänneksi. Kolmen parhaan joukkoon hän sijoittui ensimmäisen kerran oltuaan toinen Falunin maailmancupfinaalin vapaan hiihtotavan sprintissä maaliskuussa 2018. Ensimmäisen voittonsa hän saavutti Lillehammerin Nordic opening -tapahtuman vapaan hiihtotavan sprintissä joulukuussa 2018. Yksittäisessä maailmancupin kilpailussa hän oli ensimmäisen kerran palkintosijalla oltuaan kolmas Dresdenin vapaan sprintissä tammikuussa 2019. Hän voitti Planican vapaan hiihtotavan sprintin joulukuussa 2019. Hän oli samalla kaudella perinteisen hiihtotavan sprinteissä Rukalla toinen ja Falunissa kolmas. Hän voitti vapaan hiihtotavan sprintin Drammenissa. Kauden 2019–2020 sprintticupissa hän sijoittui toiseksi.
Sundling sijoittui kaudella 2020–2021 kolmanneksi Rukan ja Falunin perinteisen hiihtotavan sprinteissä. Kaudella 2021–2022 hän sijoittui Dresdenin vapaan hiihtotavan sprintissä toiseksi ja voitti Lahden vapaan hiihtotavan sprintin. Hän sijoittui toiseksi Drammenin sprintissä. Oslon 30 kilometrin perinteisen hiihtotavan yhteislähtökilpailussa hän oli kolmas. Hän voitti Falunin perinteisen hiihtotavan sprintin ja sijoittui 10 kilometrin vapaan hiihtotavan kilpailussa toiseksi. Maailmancupin kokonaiskilpailussa hän sijoittui yhdeksänneksi ja sprintticupissa kolmanneksi. Kaudella 2022–2023 hän voitti Livignon vapaan hiihtotavan sprintin. Hän voitti Toblachin vapaan hiihtotavan sprintin. Hän sijoittui toiseksi Drammenin perinteisen, Falunin ja Tallinnan vapaan ja Lahden perinteisen hiihtotavan sprinteissä sekä Lahden 20 kilometrin perinteisen hiihtotavan yhteislähtökilpailussa. Sprintticupissa hän oli viides. Kaudella 2023–2024 hän sijoittui Rukan perinteisen hiihtotavan sprintissä toiseksi. Tour de Skillä hän sijoittui Toblachin vapaan hiihtotavan sprintissä toiseksi ja kiertueen kokonaiskilpailussa viidenneksi. Oberhofin perinteisen hiihtotavan sprintissä hän sijoittui kolmanneksi. Gomsin vapaan hiihtotavan sprintissä hän sijoittui kolmanneksi. Canmoren perinteisen hiihtotavan sprintissä hän sijoittui kolmanneksi. Hän voitti Minneapolisin vapaan hiihtotavan sprintin ja vapaan hiihtotavan 10 kilometrin väliaikalähtökilpailun. Hän sijoittui kolmanneksi Falunin perinteisen hiihtotavan sprintissä ja 10 kilometrin perinteisen hiihtotavan väliaikalähtökilpailussa. Maailmancupin kokonaiskilpailussa hän oli kuudes ja sprintticupissa kolmas. Kaudella 2024–2025 hän sijoittui toiseksi Rukan 20 kilometrin vapaan hiihtotavan yhteislähtökilpailussa. Hän voitti Lillehammerin vapaan hiihtotavan sprintin. Hän voitti Davosin vapaan hiihtotavan sprintin. Les Roussesin perinteisen hiihtotavan sprintissä hän oli kolmas. Hän voitti Engadinin vapaan hiihtotavan sprintin ja sijoittui 20 kilometrin vapaan hiihtotavan yhteislähtökilpailussa kolmanneksi.
Rauli Mickelsson

Rauli Mickelsson (s. 1954) on turkulainen politiikan tutkija. Hän on sekä Tampereen yliopiston että Turun yliopiston valtio-opin dosentti. Mickelsson väitteli valtiotieteiden tohtoriksi Turun yliopistosta vuonna 1999. Hän on tutkinut erityisesti poliittisia puolueita ja poliittisen osallistumisen muutosta. Hän on työskennellyt Turun yliopistossa vuodesta 1995, lukuun ottamatta vuosia 2009–2012, jolloin hän toimi Tampereen yliopistossa valtio-opin yliopistonlehtorina. Tällä hetkellä Mickelsson työskentelee Turun yliopistossa politiikan tutkimuksen laitoksella yliopisto-opettajana.
Muuta

Mickelsson on ollut vuodesta 1984 asti Vihreän liiton toiminnassa mukana. Vuonna 2021 Mickelssonille myönnettiin Suomen Valkoisen Ruusun ritarimerkki.
Julkaisuja

Samanlaiset ja erilaiset puolueet. Retoriikka- ja diskurssianalyyttinen tutkimus kokoomuslaisten ja sosialidemokraattien jäsenlehdissä ilmaisemista käsityksistä omista puolueistaan vuosina 1965–1995 (väitöskirja, Turun yliopisto 1999)
Suomen puolueet. Historia, muutos, nykypäivä (Vastapaino 2007)
Puolueiden tulevaisuus (toim.) (Oikeusministeriö 2009)
Poliittinen osallistuminen tulevaisuudessa (toim.) (tulossa)
Artikkeleita tieteellisissä kausijulkaisuissa ja kokoomateoksissa
Aiheesta muualla

Suomen puolueet -kirjan esittely
Puolueiden tulevaisuus -kirjan esittely ja pdf-versio
Niilo Paasivirta

Niilo Paasivirta (2004)
Niilo Paasivirta (s. 1968 tai 1969) on suomalainen internet-persoona, joka on tullut parhaiten tunnetuksi fundamentalistikristittyjä parodioivasta laajasta Internet-kirjoittelustaan. Suomessa hänet tunnetaan Oikeat Mielipiteet -pakinoistaan ja jumalanpilkkaepäilystä, ulkomailla taas parhaiten Foreigner's Guide to Finland-, Love Thy Neighbor- ja Game of Satan -sivuista, joista kaksi viimeistä parodioivat roolipelaamisen saatananpalvontaan rinnastavia sivustoja. Pinnalla olleen aiheen käsittely huumorin keinoin aiheutti ensin roolipelaajien keskuudessa paheksuntaa ja myöhemmin, moraalipaniikin ohitettua roolipelit, huvittuneisuutta.
Paasivirta itse on ilmoittanut syntymäajakseen 3. syyskuuta 1956, enteellisesti samana päivämääränä kuin Urho Kekkonen ja samana vuonna kuin tämä astui presidentin virkaan. Samoissa yhteyksissä Paasivirta on myös kertonut liioiteltuja tarinoita väitetystä "aatelistaustastaan" ja "erityistaidoistaan".
Game of Satan

Game of Satan -sivusto on Paasivirran laaja sivusto, joka parodioi roolipelien vastustajia. Sivuston mukaan roolipelit ovat kristinuskon vastaisia, synti ja saavat pelaajansa ryhtymään saatananpalvojiksi, jotka harjoittavat muun muassa okkultismia, muita uskontoja kuin kristinuskoa, parafilioita, muuttuvat seksuaalivähemmistöjen edustajiksi ja tekevät rikoksia – ja joutuvat Helvettiin. Paasivirta itse on kuvaillut sivustoa seuraavasti:
Game of Satan on saanut kulttisuosiota. Osa on ymmärtänyt sen takana olevan vitsin ja tukenut sitä siksi, mutta jotkut ovat pitäneet sitä tosissaan tehtynä ja nauraneet "konservatiivikristityille", joiden tosissaan luulevat uskovan sivuston äärimmäisiin väitteisiin.
Oikeat Mielipiteet

Niilo Paasivirta kirjoittaa "Oikeat Mielipiteet" -nimellä pakinoita, joiden tarkoituksena on parodioida konservatiivisia mielipiteitä. Oikeat Mielipiteet ovat vaihtelevan pituisia, ajankohtaisia asioita ja ilmiöitä käsitteleviä kirjoituksia, joissa asioihin otetaan äärikonservatiivinen, tyypillisesti äärioikeistolainen, kiihkokristillinen, Yhdysvaltojen äärikristillisiä piirejä ihannoiva, armeijafanaattinen, kansalliskiihkoinen ja rasistinen kanta. Kirjoituksia on julkaistu Enter-lehdessä sekä Bittivuoto.net:ssä Paasivirran omien kotisivujen ja Usenetin lisäksi.
Paasivirta on kuvaillut Oikeita Mielipiteitä
Lisäksi hän ylläpitää wikipohjaista Niilopedia - The True Encyclopedia (myös "Totinen tietosanakirja") -tietosanakirjaa sekä "Valtiotorni - Niilon valtakunnan julistaja" (eli "Ainoa Oikea Blogi") -blogia. Niilopedia ja Valtiotorni-blogi myötäilevät Paasivirran muissa yhteyksissä esittämiä mielipiteitä. Vaikka Paasivirta on suututtanut monet äärimmilleen viedyillä "mielipiteillään", on hänellä myös joukko kannattajia, jotka tukevat häntä ja "yhtyvät" hänen mielipiteisiinsä. Tätä ryhmää kutsutaan myös inkvisiittoreiksi.
Muita tunnettuja sivuja

Oikeiden Mielipiteiden ja Game of Satan- ja Love Thy Neighbor- sivujen lisäksi Paasivirta tunnetaan myös Suomen Nisu -"seuran" kotisivuista joilla on vierailtu yli 7 800 kertaa, Pizzageneraattori -sivusta jolla ollaan vierailtu reilut 5 000 kertaa, np:n vitsisivustoista, joilla on vierailtu noin 30 000 kertaa ja Foreigner's Guide to Finland -sivustosta, jonka kävijämäärä on noin 210 000. Paasivirran vierailtuimpiin sivuihin kuuluu Maailmanloppu odotettavissa aivan kohta pian -niminen sivusto, jolla ollaan vierailtu lähes 400 000 kertaa.
Jumalanpilkkaepäily

Vuonna 1999 Paasivirta oli esitutkinnan kohteena epäiltynä jumalanpilkasta web-sivuillaan vuoden 1998 lopulla olleen materiaalin perusteella. Syyttäjä katsoi hänen syyllistyneen jumalanpilkkaan ja julkiseen kehottamiseen rikokseen, mutta jätti syyttämättä muun muassa siksi, että jumalanpilkkasäännöksiä ei ole enää sovellettu rikosoikeudessa.
Materiaalissa Paasivirta lyhyesti ja täysin perustelematta kirjoitti Jumalan olevan muun muassa mullikuhnuri, ektoplasma ja sianihrassa käristettävä herkkukurkku sekä myös pedofiili, narkomaani ja taparikollinen. Hän tarjosi myös vihjepuhelimen numeron ja myönsi pilkkaavansa Jumalaa. Myöhemmin hän väitti tarkoittaneensa näkymätöntä vaaleanpunaista yksisarvista. Materiaali ei enää ole Paasivirran sivuilla.
Homopostimerkit

Huhtikuussa 2014 perussuomalaisten kansanedustaja Teuvo Hakkarainen jätti hallitukselle kirjallisen kysymyksen koskien Itellan julkaisemia Tom of Finland -aiheisia postimerkkejä.
Ilta-Sanomat ja Iltalehti kommentoivat, että teksti vaikutti kopioivan Paasivirran satiiria, jossa merkkien kuvat yhdistettiin natsi-Saksaan ja antisemitismiin. Eduskuntakysymyksen oli allekirjoittanut myös kansanedustaja Mika Niikko.
Aiheesta muualla

Wikisitaateissa on kokoelma sitaatteja aiheesta .
Niilo Paasivirran kotisivut
Paasivirran uutisryhmä (Googlen arkisto)
Guestbook of np -foorumi (osin englanniksi)
Valtiotorni, eli "ainoa oikea blogi"
Niilopedia. The True Encyclopedia.
Bittivuoto.net, Petri Muhonen 07.01.2004, Niilo Paasivirran haastattelu
Jumalanpilkkaepäily:
Keskisuomalainen, 25.1.1999, Internet-Jumalanpilkasta ei nosteta syytettä
Päätös syyttämättä jättämisestä jumalanpilkasta 15.1.1999
liittyvä keskustelu Usenetissä